b'\n_START_ARTICLE_\nGuddommelig lov\n_START_PARAGRAPH_\nGuddommelig lov er den lov eller forskrift, som if\xc3\xb8lge tilh\xc3\xa6ngerne af en religion, er p\xc3\xa5lagt dem af guddommelige akt\xc3\xb8rer, en af de \xc3\xa6ldst kendte formuleringer kendes fra den romerske religion (ius divinum). Indenfor kristendommen stammer den guddommelige lov fra l\xc3\xa6sning og tolkning af biblen, mens den indenfor islam is\xc3\xa6r stammer fra koranen og hadith._NEWLINE_Naturlig lov opfattes i nogle tilf\xc3\xa6lde som en manifestation af den guddommelige lov, og begge er uafh\xc3\xa6ngig af mennesket, som derfor ikke kan \xc3\xa6ndre dem. Guddommelige lov kendes gennem \xc3\xa5benbaring, og nye religioner kan opst\xc3\xa5 som f\xc3\xb8lge af nytolkninger og modtagelse af nye \xc3\xa5benbaringer som erstatter de oprindelige.'